
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης πέντε (5) στρεμμάτων στη θέση 
«Κουτσοχέρι - Αρια» περιφέρειας Κοινότητας Αγίου Γεωργίου - 
Μεσ/γίου Νομού Αιτωλ/νίας .... 1 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Ειδοποίηση για παρακατάθεση αποζημίωσης λόγω ρυμοτομίας 
έκτασης που βρίσκεται στην περιοχή του Δήμου Μεταμόρφωσης 
και που απαλλοτριώθηκε υπέρ και με δαπάνη του ΟΣΚ, με 
σκοπό την ανέγερση διδακτηρίου του Λυκείου Μεταμόρφω¬ 
σης .:. 2 

Ειδοποίηση για παρακατάθεση συμπλ. οριστικής αποζημίωσης ιδιο¬ 
κτητών έκτασης που βρίσκεται στην περιοχή του Δήμου Αμαρου¬ 
σίου και που απαλλοτριώθηκε υπέρ και με δαπάνη του ΟΣΚ, με 
σκοπό την ανέγερση διδακτηρίου του Μου Δημοτικού Σχολείου 
Αμαρουσίου . 3 

Ειδοποίηση για παρακατάθεση προσωρινής αποζημίωσης ιδιοκτη¬ 
τών έκτασης που βρίσκεται στην περιοχή του Δήμου Καματερού 
και που απαλλοτριώθηκε υπέρ και με δαπάνη του ΟΣΚ, με 
σκοπό την ανέγερση διδακτηρίου του 5ου Δημοτικού Σχολείου 
Καματερού ,.. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή οικοδομικών εργασιών και χορήγησης οικοδομικών 
αδειών σε εκτός σχεδίου περιοχή του Δήμου Κουφαλίων (Ν. Θεσ¬ 
σαλονίκης) . 5 

Αναστολή χορήγησης οικοδομικών αδειών και εκτέλεσης οικοδομι¬ 
κών εργασιών στην εντός του εγκεκριμένου ρυμοτομικού σχεδίου 
περιοχή του δήμου Ευόσμου (Ν. Θεσσαλονίκης) . 6 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 482 (1) 

Κήρυξη αναδασωτέας έκτασης πέντε (5) στρεμμάτων στη θέση «Κου¬ 
τσοχέρι - Αριά» περιφέρειας Κοινότητας Αγίου Γεωργίου - Μεσ/γίου 

Νομού Αιτωλ/νίας. 

Ο ΝΟΜΑΡΧΗΣ ΑΙΤΩΛΙΑΣ ,ΚΑΙ ΑΚΑΡΝΑΝΙΑΣ 
Έχοντας υπόψη: 

Περί διοικητικής αποκέντρωσης όπως τροποποιήθηκε και συμπλη¬ 
ρώθηκε μεταγενέστερα με τον Ν. 532/70. 

1. Τις δ/ξεις του Ν. 3200/55. 

2. Τα άρθρα 24 & 117, παργ. 3 του Συντάγματος της Χώρας. 

3. Τις δ/ξεις του Ν. 998/79 «περί προστασίας των δασών και των 
δασικών εν γένει εκτάσεων της Χώρας» και ειδικότερα: α) του άρθ. 38 
παργ. 1 και β) του άρθρου 41 παργ. 1. 

4. Τις με αριθμ: α) 16051/1180/8.7.1980, β) 141823/ 
24.2.83, δ/γές του ΤΠ.ΓΕ. 

5. Την με αριθμ. 575/21.2.91 αναφορά του Δασαρχείου Μεσ/γίου 
για την κήρυξη «ως αναδασωτέας» της αναφερόμένης στο θέμα έκτα¬ 
σης, που καταστράφηκε ολοσχερώς συνεπεία πυγκαγιάς στις 30.6.90, 
η οποία οφείλεται σε εμπρησμό, αποφασίζουμε: 

Κηρύσσουμε «αναδασωτέα» με σκοπό την προστασία για την επανα- 
δημιουργία της δασικής βλάστησης που καταστράφηκε με φυσική ή τε¬ 
χνητή αναδάσωση και τη διατήρηση του χαρακτήρα της δασικής έκτα¬ 
σης, ώστε ν’ αποκλεισθεί η διάθεση αυτής για άλλο σκοπό, την παρα¬ 
πάνω δημόσια δασική έκταση των πέντε (5) στρεμμ. που ήταν καλυμ¬ 
μένη από αείφ. πλατ, και ανήκει στην κατηγορία των άρθρων 3 παραγ. 
2 και 4 παραγ Ιε & 2β του Ν. 998/79, που βρίσκεται στη θέση «Κου¬ 
τσοχέρι - Αριά» περιφέρειας Κοινότητας Αγίου Γεωργίου - Μεσ/γίου 
που προσδιορίζεται από τα στοιχεία: 1, 2, 3, 4 και έχει όρια: 

ΑΝΑΤΟΛΙΚΑ: Με δημόσια δασική έκταση 

ΔΥΤΙΚΑ: Με γεωργικές καλλιέργειες 

ΝΟΤΙΑ: Με δημόσια δασική έκταση 

ΒΟΡΕΙΑ: Με δημόσια δασική έκταση 

Εξαιρούνται οι γεωργικές καλλιέργειες που κάηκαν όπως φαίνεται 
στο συνημμένο διάγραμμα, που αποτελεί αναπόσπαστο μέρος της από¬ 
φασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 13 Μαρτίου 1991 
Η Νομάρχης 

ΜΑΙΡΗ ΣΟΡΩΤΤΟΥ - ΤΣΑΝΑΚΗ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Γ1/Φ.54265/6424 (2) 

Ειδοποίηση για παρακατάθεση αποζημίωσης λόγω ρυμοτομίας έκτα¬ 
σης που βρίσκεται στην περιοχή του Δήμου Μεταμόρφωσης και που 
απαλλοτριώθηκε υπέρ και με δαπάνη του ΟΣΚ, με σκοπό την ανέ¬ 
γερση διδακτηρίου του Λυκείου Μεταμόρφωσης. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την 14/89 Πράξη Αναλο¬ 
γισμού Πολεοδομίας Αχαρνών και την 5073/89 Κυρωτικής αυτής 
Απόφασης ρυμοτομήθηκε έκταση εμβαδού 143 Μ2 που βρίσκεται στην 
περιοχή του Δήμου Μεταμόρφωσης (Ο.Τ. 220) και προορίζεται για την 
ανέγερση διδακτηρίου του Λυκείου Μεταμόρφωσης, κατέθεσε στο Τα¬ 
μείο Παρακαταθηκών και Δανείων υπέρ των δικαιούχων ιδιοκτητών 
την προσωρινή αποζημίωση που καθορίσθηκε σύμφωνα με την 689/90 
απόφαση του Μονομελούς Πρωτοδικείου Αθηνών και εκδόθηκε το 
1053/4.4.91 γραμμάτιο σύστασης παρακαταθήκης για ποσό 
3.146.000 δρχ. 

Ο Πρόεδρος Δ.Σ. 

Κ. ΚΑΡΑΜΗΤΣΑΝΗΣ 

' -♦- 

Αριθ. Γ1/Φ 54184/6774 “ (3) 

Ειδοποίηση για παρακατάθεση συμπλ. οριστικής αποζημίωσης ιδιοκτη¬ 
τών έκτασης πομ,βρίσκεται στην περιοχή του Δήμου Αμαρουσίου και 
που απαλλοτριώθηκε υπέρ και με δαπάνη του ΟΣΚ, με σκοπό την 
ανέγερση διδακτηρίου του 14ου Δημοτικού Σχολείου Αμαρου¬ 
σίου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 7781/2824/ 
16.12.85 (ΦΕΚ 828/Δ/31.12.85) κοινή απόφαση των Υπουργών 
Παιδείας - θρησκευμάτων και Οικονομικών, για την κήρυξη αναγκα¬ 
στικής απαλλοτρίωσης, υπέρ και με δαπάνη του ΟΣΚ έκτασης εμβαδού 
8.200 Μ2, που βρίσκεται στον Δήμο Αμαρουσίου μεταξύ των οδών 
Αθηνάς - Κων/λεως - Θράκης και Σουλίου (Ο.Τ. 101) και προορίζεται 
για την ανέγερση διδακτηρίου του 14ου Δημ. Σχολείου Αμαρουσίου κα¬ 
τέθεσε στο Ταμείο Παρακαταθηκών και Δανείων υπέρ των δικαιούχων 
ιδιοκτητών την συμπλ. οριστική αποζημίωση που καθορίσθηκε σύμ¬ 
φωνα με την 408/91 απόφαση του Εφετείου Αθηνών, και εκδόθηκε το 
1074/26.4.91 γραμμάτιο σύστασης παρακαταθήκης για ποσό 
11.001.567 δρχ. 

Ο Πρόεδρος Δ.Σ. 

Κ. ΚΑΡΑΜΗΤΣΑΝΗΣ 


Αριθ. Γ1/Φ 54087/6775 (4) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή του Δήμου Καματερού και που 
απαλλοτριώθηκε υπέρ και με δαπάνη του ΟΣΚ, με σκοπό την ανέ¬ 
γερση διδακτηρίου του 5ου Δημοτικού Σχολείου Καματερού. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 1784/344/ 
10.3.88 (ΦΕΚ 256/Δ/28.3.88) κοινή απόφαση των Υπουργών Παι¬ 
δείας - θρησκευμάτων και Οικονομικών, για την κήρυξη αναγκαστικής 
απαλλοτρίωσης, υπέρ και με δαπάνη του ΟΣΚ έκτασης εμβαδού 4.075 
Μ2, που βρίσκεται στην περιοχή του Δήμου Καματερού και στην προέ¬ 
κταση της οδού Μακεδονίας και προορίζεται για την ανέγερση διδακτη¬ 
ρίου του 5ου Δημ. Σχολείου Καματερού κατέθεσε στο Ταμείο Παρακα¬ 
ταθηκών και Δανείων υπέρ των δικαιούχων ιδιοκτητών την προσωρινή 
αποζημίωση που καθορίσθηκε σύμφωνα με την 886/89 απόφαση του 
Μονομελούς Πρωτοδικείου Αθηνών, και εκδόθηκε το 1065/17.4.91 
γραμμάτιο σύστασης παρακαταθήκης για ποσό 28.625.000 δρχ. 

Ο Πρόεδρος Δ.Σ. 

Κ. ΚΑΡΑΜΗΤΣΑΝΗΣ 

- + - 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 56044/2216 (5) 

Αναστολή οικοδομικών εργασιών και χορήγησης οικοδομικών αδειών 
σε εκτός σχεδίου περιοχή του Δήμου Κουφαλιων (Ν. θεσσαλονί- 
κης). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85Ατου από 17.7.1923 ν. δ/τος 
«Περί σχεδίων πόλεων κλπ.» (Α' 228) όπως μεταγενέστερα τροποποιή¬ 
θηκαν και συμπληρώθηκαν. 

2. Τις διατάξεις των άρθρων 2, 3 και 7 του ν. 1023/80 «Περί συ- 
στάσεως Υπουργείου Χωροταξίας, οικισμού και Περιβάλλοντος» (Α’ 57). 

3. Τις διατάξεις της παρ. 5 του άρθρου 12 του ν. 1647/86 «Οργανι¬ 
σμός Κτηματολογίου και Χαρτογραφήσεων Ελλαδας (ΟΚΧΕ) και άλ¬ 
λες σχετικές διατάξεις» (Α’ 141). 

4. Τις διατάξεις της παρ. 1 εδ. ιδ του άρθρου 23 του ν. 1558/1985 
«Κυβέρνηση και Κυβερνητικά Όργανα» (Α' 137). 

5. Η 185/1990 γνωμοδότηση του δημοτικού συμβουλίου. 

6. Η 150/1991 γνωμοδότηση του Συμβουλίου Χωροταξίας, Οικι¬ 
σμού και Περιβάλλοντος Ν. Θεσσαλονίκης, αποφασίζουμε: 

1. Αναστέλλονται για ένα (1) χρόνο οι οικοδομικές εργασίες και η χο- 
ρήγηση οικοδομικών αδειών σε εκτός σχεδίου περιοχή του Δήμου Κου- 
φαλίων (Ν. Θεσσαλονίκης), όπως η περιοχή φαίνεται περικλειόμενη με 
μπλε γραμμή στο σχετικό διάγραμμα σε κλίμακα 1:2000 που θεωρή¬ 
θηκε από τον Προϊστάμενο της Διεύθυνσης Τοπογραφικών Εφαρμογών 
με την 56044/1991 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή του 
στην Εφημερίδα της Κυβερνήσεως. 

Αθήνα, 26 Απριλίου 1991 

Ο ΥΠΟΥΡΓΟΣ 

ΠΕΡΙΒ/ΝΤΟΣ, ΧΟΡ/ΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 56043/2215 (6) 

Αναστολή χορήγησης οικοδομικών αδειών και εκτέλεσης οικοδομικών 

εργασιών στην εντός του εγκεκριμένου ρυμοτομικού σχεδίου περιοχή 

του δήμου Ευόσμου (Ν. Θεσσαλονίκης). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 8 και 85 Ατού από 17.7.1923 ν. δ/τος 
«Περί σχεδίων πόλεων κλπ.», όπως μεταγενέστερα τροποποιήθηκαν και 
συμπληρώθηκαν. 

2. Τις διατάξεις των άρθρων 2, 3 και 7 του ν. 1023/80 «Περί συ- 
στάσεως Υπουργείου Χωροταξίας, οικισμού και Περιβάλλοντος» (Α’ 

57). 

3. Τις διατάξεις της παρ. 1 (εδ. ιδ) του άρθρου 23 του ν. 1558/85 
«Κυβέρνηση και Κυβερνητικά Όργανα» (Α' 137). 

4. Τις διατάξεις της παρ. 5 του άρθρου 12 του Ν. 1647/86 «Οργα¬ 
νισμός Κτηματολογίου και Χαρτογραφήσεων Ελλάδας (ΟΚΧΕ) και άλ¬ 
λες σχετικές διατάξεις». (Α' 141). 

5. Το γεγονός ότι έχουν προχωρήσει σημαντικά οι εργασίες εκπόνη¬ 
σης της πολεοδομικής μελέτης της περιοχής σύμφωνα με το άρθρο 13 
του ν. 1337/83, αποφασίζουμε: 

1. Αναστέλλονται για έξι (6) μήνες η χορήγηση οικοδομικών αδειών 


και η εκτέλεση οικοδομικών εργασιών στην εντός του εγκεκριμένου ρυ¬ 
μοτομικού σχεδίου περιοχή του δήμου Ευόσμου (Ν. Θεσσαλονίκης) που 
περικλείεται από τις οδούς Εσωτερική Περιφερειακή - Γαμβέτα - Γρη- 
γορίου Ε' - Ορβύλου - Πυθίας - Μακεδονομάχων - Τ. Κέννεντυ - Μου¬ 
σών - Μ. Αλεξάνδρου Τερψιχόρης - Καλλιόπης, στην οποία είχε επιβλη¬ 
θεί τρίμηνη αναστολή με την 30955/1266/90 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων (Δ' 155) κάι 
εξάμηνη αναστολή με την 62295/5029/90 απόφαση του Υπουργού 
Περιβάλλοντος, Χωροταξίας και Δημοσίων Έργων (Δ' 574), όπως η 
περιοχή φαίνεται περικλειόμενη με κόκκινη γραμμή στο σχετικό πρωτό¬ 
τυπο διάγραμμα σε κλίμακα 1:5000, που συνοδεύει την παραπάνω 
62295/5029/90 απόφαση του Υπουργού Περιβάλλοντος, Χωροτα¬ 
ξίας και Δημοσίων Έργων και αντίτυπό του σε φωτοσμίκρυνση δημο¬ 
σιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δημοσίευσή του 
στην Εφημερίδα της Κυβερνήσεωζ- 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1991 

